HMPRO พุ่งเกือบ 5% เก็งฯมาตรการช็อปช่วยชาติ-อัพประมาณการกำไรปี 60-61แนะซื้อ
ผู้สื่อข่าวรายงานว่า บริษัท โฮม โปรดักส์ เซ็นเตอร์ จำกั …
6 พ.ย. 2560

ผู้สื่อข่าวรายงานว่า บริษัท โฮม โปรดักส์ เซ็นเตอร์ จำกัด (มหาชน) หรือ HMPRO ณ เวลา 10.56 น. อยู่ที่ระดับ 12.90 บาท บวก 0.60 บาท หรือ 4.88% ด้วยมูลค่าซื้อขาย 208.44 ล้านบาท

บล.โนมูระ พัฒนสิน ระบุในบทวิเคราะห์ว่า คาดสัปดาห์นี้เสนอ ครม.ช็อปช่วยชาติ+ROBINS, HMPRO, FN JUBILE, KAMART, MINT, ERW, CNETEL
บล.ฟิลลิป ระบุในบทวิเคราะห์ว่า รายได้และกำไรสุทธิ 9M60 +4.8% และ +19.8% y-y สนับสนุนโดย i) GPM ที่+80 bps มาที่ 26.1% จากการปรับ Product Mix และ Economy of Scale ของ Mega Home และ HomePro Malaysia ii) อัตรา SG&amp;A -20 bps มาที่ 22.8% จากการคุมค่าใช้จ่าย iii) การ Refinance หุ้นกู้ ส่งผล Cost of Fund ลงต่ำ 3% ใน 3Q60 SSSG กลับมาเป็น +2.8% จาก -6.3% q-q ส่งผลตัวเลข 9M60 เหลือ -2.1% แนวโน้มใน 4Q คาดเห็น SSSG เป็นบวกต่อ จาก High Season, งาน HomePro EXPO #26 ช่วง 17-26 พ.ย. รวมถึงมาตรการ “ช้อปช่วยชาติ”
ความเชื่อมั่นผู้บริโภคที่ปรับขึ้นเป็นเดือนที่ 2 ติดต่อกันและการเร่งกระตุ้นเศรษฐกิจจากภาครัฐผ่านโครงการต่างๆ คาดส่งผลดีต่อธุรกิจในปี 61  โดยเฉพาะในภาคอีสานที่การบริโภคฟื้นตัวช้า ในส่วนของ HMPRO ยังมีแผนขยายสาขาต่อเนื่องทั้งในไทยและมาเลเซีย โดยในไทยเองคาดเห็นในรูปแบบ “HomePro S” [SmallSelect-Service] มากขึ้น สำหรับการปรับ Mix สินค้าเพื่อเพิ่ม Margin ยังทำต่อไป โดยทางฝ่ายคาดมีโอกาสเห็น GPM ทยอยขยับสูงขึ้นได้
ทางฝ่ายปรับประมาณการกำไรปี 60-61 เพิ่มขึ้น 6.6% และ 7.3% ตามลำดับ บนมุมมองภาพเศรษฐกิจที่ดีขึ้น การเติบโตของสาขา รวมถึงการจัดการที่เพิ่มประสิทธิภาพ ซึ่งส่งผลบวกต่อ GPM ปรับคำแนะนำขึ้นเป็น “ทยอยซื้อ” ราคาพื้นฐานที่ 13.60 บาท